Konta atlikuma pārbaudi vari veikt internetbankā. Pieslēdzoties internetbankai, sākumlapā varēsi apskatīt tev pieejamo atlikumu. Ņem vērā, ka tiek uzrādīts Atlikums un Pieejamais atlikums, kura summas apjoms var atšķirties. Pieejamais atlikums - tā ir reālā summa, kas tev  ir pieejama kontā. Atlikums - tā ir kopsumma pieejamai summai un rezervētajai summai no jau veiktajiem, bet vēl nenorakstītajiem darījumiem.
Lai apskatītu rezervēto summu, tu vari uzklikšķināt uz tevi interesējošā konta, un nonāksi konta darījumu sarakstā. Vari arī doties uz sadaļu "Konti un kartes" un tur izvēlēties tevi interesējošo kontu.
Uzspiežot uz "Rezervētā summa", atvērsies saraksts ar veiktajiem darījumiem, kuriem summa ir rezervēta, bet vēl nav norakstīta. Tas nozīmē to, ka fiziski darījumu esi veicis, bet tirgotājs vēl nav atsūtījis pieprasījumu summas norakstīšanai.
Ja nevari pieslēgties internetbankai aicinām ieskatīties sadaļā Traucējumi piekļūt internetbankai.